कंपनियों को सोच बदलनी होगी, एफिशिएंसी की नई परिभाषा गढ़नी होगी
Arundhati Bhattacharya talks about the changes in 2023. आज वे बता रही हैं कि 2023 में कंपनियों को कैसे बदलना होगा…
अरुंधति भट्‌टाचार्य को ज्यादातर लोग भारत के सबसे बड़े पब्लिक सेक्टर बैंक स्टेट बैंक ऑफ इंडिया (SBI) की पूर्व चेयरपर्सन के तौर पर जानते हैं। भारत के फाइनेंशियल सेक्टर में 40 वर्षों से ज्यादा का अनुभव रखने वाली अरुंधति को SBI में डिजिटल क्रांति का प्रणेता माना जाता है। आज वह सेल्सफोर्स इंडिया की चेयरपर्सन और CEO हैं। अपने लंबे करिअर के दौरान अरुंधति को फोर्ब्स मैग्जीन ने ‘The World’s 100 Most Powerful Women’ लिस्ट में शामिल किया। साथ ही फॉर्च्यून मैग्जीन ने ‘Top 50 globally most powerful women in business’ और ‘World’s 50 Greatest Leaders’ में शुमार किया है। आज वे बता रही हैं कि 2023 में कंपनियों को कैसे बदलना होगा…
पिछले दो सालों में दुनिया ने अभूतपूर्व दिक्कतें झेली हैं- महामारी, युद्ध, लेबर और सप्लाई चेन की मुश्किलें और आर्थिक झटके। इस दौर में एक सफल और टिकाऊ बिजनेस चला पाना लगातार ज्यादा मुश्किल होता जा रहा है।
हम हर उस चीज का अंदाजा नहीं लगा सकते जो 2023 में होने वाली है, लेकिन हम बेहतर सहनशीलता बनाने की रणनीति पर जरूर काम कर सकते हैं। इसीलिए, अगर कोई एक चीज बिल्कुल तय है तो वो ये है कि डिजिटल ट्रांसफॉर्मेशन हर CEO के एजेंडे में जरूर होगा।
इस साल जो कुछ भी हो सकता है उसे समझने और साथ ही परिस्थितियों के साथ बदलकर आगे बढ़ने वाली और पीछे छूट जाने वाली कंपनियों को अलग करने के लिए हमारे पास कस्टमर्स, पार्टनर्स और कर्मचारी ही बेस्ट इंडिकेटर हैं।
आने वाले महीनों में ऑर्गनाइजेशन्स इन 4 तरीकों से अपने ऑपरेटिंग मॉडल को बदल सकती हैं और टेक्नोलॉजी में निवेश बढ़ा सकती हैं-
ऑटोमेशन में निवेश बढ़ेगा…क्योंकि कंपनियों का लक्ष्य होगा कम संसाधनों में ज्यादा रिजल्ट
आज महंगाई दर लगातार बढ़ रही है और साथ ही बजट और संसाधन की तंगहाली भी बढ़ रही है। साथ ही इसकी मांग भी बढ़ रही है कि कम संसाधनों में ज्यादा रिजल्ट दिया जाए।
ऐसे में ऑटोमेशन और क्लाउड टेक्नोलॉजी ही स्पष्ट सॉल्यूशन दे सकती है।
सेल्सफोर्स की स्टेट ऑफ कॉमर्स रिपोर्ट के मुताबिक 45% कॉमर्स ऑर्गनाइजेशन अगले दो साल में ऑटोमेशन को सबसे ज्यादा तवज्जो देने वाले हैं।
अभी, औसतन एक कंपनी अपना बिजनेस चलाने और कस्टमर डेटा स्टोर करने के लिए करीब एक हजार ऐप्लिकेशन्स का इस्तेमाल करती है। मगर ये न तो एफिशिएंट है, ना ही प्रभावी या अफोर्डेबल।
उम्मीद है कि 2023 में कंपनियां अपने व्यापार की जटिलताओं को कम करने पर ज्यादा फोकस करेंगी। इससे उनका टेक्नोलॉजी का भार कम होगा और साथ ही हर कस्टमर पर 360 डिग्री जानकारी मिल पाएगी।
लीडिंग कंपनियां अब इक्का-दुक्का ऑटोमेशन के बजाय पूरे ऑर्गनाइजेशन में इसे लागू करना चाहेंगी, ताकि ग्रोथ को गति मिले। इसकी वजह से IT टीम्स पर दबाव बढ़ेगा तो साथ ही कई लो-टेक काम, खासतौर पर जिसमें कोडिंग की जरूरत न हो, नॉन-टेक्निकल टीम्स के जिम्मे जाएगा ताकि काम में कोई बाधा न आए। जहां सिर्फ ड्रैग और ड्रॉप एक्शन के जरिये डिजिटली काम हो जाए या डेटा स्टोर हो जाए, इस तरह के सही टूल्स की मदद से नॉन-टेक्निकल टीम भी ऑटोमेशन की प्रक्रिया को तेज कर सकती है।
फ्यूजन टीम्स बनाने वाले ऑर्गनाइजेशन्स की संख्या भी बढ़ेगी। इन टीम्स में बिजनेस और टेक्नोलॉजी की टीम्स मिलकर काम करेंगी। सही टूल्स के साथ ये टीम्स नए इनोवेशन्स कर सकेंगी। हालांकि इसमें IT डिपार्टमेंट की निगरानी जरूरी है ताकि सायबर रिस्क को कम किया जा सके।
हाइपर-पर्सनलाइज्ड और रियल टाइम एक्सपीरिएंस पहले से भी ज्यादा जरूरी होंगे
इस डिजिटल फर्स्ट दुनिया में हर बिजनेस के लिए ये जरूरी है कि वह सही कस्टमर तक सही समय पर पहुंचे। मगर ये हर रोज ज्यादा मुश्किल होता जा रहा है। वजह…हर रोज बनने, रेप्लिकेट होने और कंज्यूम होने वाले डेटा की मात्रा 2026 तक दोगुनी हो जाएगी।
सेल्स, सर्विस, मार्केटिंग से लेकर कॉमर्स और IT तक क्षमता और रेवेन्यू बढ़ाने में जुटी कंपनियों के लिए अब पर्सनलाइजेशन ही सफलता का मंत्र है।
अगर कंपनियों के पास ऐसा रियल टाइम डेटा मैनेजमेंट प्लेटफॉर्म हो जो हर स्रोत और हर लोकेशन से बिना रुके डेटा कलेक्ट और प्रोसेस कर पाए तो वो कस्टमर्स की बदलती जरूरतों के हिसाब से लगातार खुद को बदल पाएंगी।
चाहे हेल्थकेयर के लिए मरीजों का डेटा हो, या मैन्युफैक्चरिंग के लिए टेलीमीटरी डेटा या रिटेल सेक्टर के लिए शॉपर्स का डेटा…पर्सनलाइजेशन सबसे बेहतर कस्टमर एक्सपीरिएंस देने के लिए सबसे जरूरी होगा। साथ ही बिजनेस की जटिलताओं को भी कम करेगा।
मगर ये पर्सनलाइजेशन भी जटिलताएं पैदा करेगा। खास तौर पर बदलती प्राइवेसी पॉलिसी और नियमों के साथ मेल बिठाने में दिक्कतें होंगी। यही नहीं, कस्टमर भी जैसे-जैसे डेटा प्राइवेसी के प्रति ज्यादा सजग होंगे, पर्सनलाइजेशन एक्सपीरिएंस के साथ ही उनका भरोसा बनाए रखना भी जरूरी हो जाएगा।
हालांकि हर थर्ड-पार्टी डेटा कुकी जैसे टूल्स से नहीं जुड़ा होता, फिर भी मार्केटिंग को प्राइवेसी रेगुलेशन्स को ध्यान में रखते हुए ऐसे तरीकों और रणनीति पर दोबारा सोचना होगा। इसके बजाय कलेक्ट जीरो और फर्स्ट पार्टी डेटा की रणनीति पर शिफ्ट होना होगा।
आज के माहौल में टेक्नोलॉजी इंडस्ट्री को बहुत महत्वपूर्ण भूमिका अदा करनी है। सीमाओं और सेक्टर्स के बीच हो रहे इन्फॉर्मेशन के आदान-प्रदान में भरोसा बनाए रखना जरूरी है। क्योंकि क्रॉस बॉर्डर डेटा फ्लो आर्थिक तरक्की के लिए बहुत जरूरी होता जा रहा है।
भारत में हाल ही में डिजिटल पर्सनल डेटा प्रोटेक्शन बिल का ड्राफ्ट पेश किया गया है। इसमें इस बात पर खास फोकस रखा गया है कि हर नागरिक को ये पता हो कि उसका कौन सा डेटा कंपनियां ले रही हैं और उसने स्पष्ट तौर पर इसकी अनुमति दी हो। ये बिल सही दिशा में जा रहा है, लेकिन अभी कंपनियों को इस नए कानून के साथ खुद को अलाइन करना होगा। साथ ही ये भी देखना होगा कि बेहतर रिजल्ट के लिए उनके पास जरूरी डेटा भी हो।
डिजिटल कम्युनिकेशन टूल्स ही देंगे सहयोग को ताकत
2023 में कंपनियों पर जहां ग्रोथ, रेवेन्यू और कस्टमर लॉयल्टी बढ़ाने के लिए निर्बाध कस्टमर एक्सपीरिएंस देने का दबाव होगा…वहीं उन्हें ये भी समझना होगा कि कमर्चारियों के एक्सपीरिएंस की भी उनकी सफलता में उतनी ही बड़ी भूमिका होगी।
रिसर्च बताता है कि 86% IT लीडर्स मानते हैं ऑर्गनाइजेशन अपने कर्मचारियों और कस्टमर्स को कैसा अनुभव देता है, ये उनके प्रोडक्ट्स और सर्विस जितना ही महत्वपूर्ण है।
कम्युनिकेशन और कल्चर पर फोकस करने वाले डिजिटल टूल्स कर्मचारी की प्रोडक्टिविटी बढ़ाने और उसे संस्थान से जोड़े रखने में महत्वपूर्ण होंगे।
फ्यूचर फोरम पल्स रिसर्च बताता है कि वर्कफोर्स पॉलिसी प्लानिंग ज्यादातर एग्जीक्यूटिव्स के स्तर पर ही तय हो रही है। सर्वे में शामिल 60% एग्जीक्यूटिव्स के मुताबिक वो कंपनी पॉलिसी डिजाइन करने में कर्मचारियों का इनपुट नहीं ले रहे हैं।
कर्मचारियों के इनपुट को प्रायोरिटाइज करके कंपनियों को यह समझ में आ सकता है कि ऑफिस में बैठने वालों की संख्या कम होने का ये मतलब नहीं कि कल्चर और प्रोडक्टिविटी गायब हो जाएं। उन्हें सिर्फ कर्मचारियों को वो डिजिटल टूल्स मुहैया कराने होंगे जो इस कल्चर को हर जगह बनाए रखें।
जो बिजनेस लीडर्स वर्कप्लेस एक्सपेक्टेशन्स में इस बदलाव को स्वीकार करते हुए भरोसे और पारदर्शिता के साथ लीड करेंगे वो अपने लोगों और बिजनेस के लिए ज्यादा प्रोडक्टिव भविष्य तैयार करेंगे।
कस्टमर्स की इको-फ्रेंडली पसंद से ड्राइव होंगे बिजनेस के फैसले
पर्यावरण की सस्टेनेबिलिटी आज समाज के सामने सबसे बड़ी चुनौतियों में से एक है।
पिछले दो सालों में कस्टमर्स के नए एक्सपेक्टेशन्स बढ़े हैं। ये जुड़े हैं इस भरोसे के साथ कि प्रोडक्ट का पर्यावरण पर क्या प्रभाव पड़ रहा है। सेल्सफोर्स की रिसर्च बताती है कि 88% कंज्यूमर्स अब ब्रांड्स और रिटेलर्स से इस बारे में स्पष्ट जानकारी चाहते हैं।
64% का कहना है कि पर्यावरण को लेकर उनकी सोच से अगर कंपनी की सोच न मिलती हो तो वो उसके साथ बिजनेस नहीं करेंगे।
सेल्सफोर्स की ओर से करवाए गए एक सर्वे में ये भी सामने आया है कि क्लाउड पर शिफ्ट होने वाली कंपनियों का इकोनॉमिक इम्पैक्ट 2022 में 2.2 बिलियन डॉलर की बचत करा सकता है। ये बचत 2022 से 2030 के बीच 24 बिलियन डॉलर तक पहुंच सकती है।
इस साल ऑर्गनाइजेशन्स को ये बात स्पष्ट तौर पर समझ आएगी कि सप्लाई चेन्स में डेटा इनसाइट्स और बेहतर इंटिग्रेशन से सस्टेनेबल वर्किंग में और ज्यादा सुधार आएगा। अपने कार्बन एमिशन्स को ट्रैक करने में डिजिटल टूल्स की मदद लेकर कंपनियां इसका बेहतर डेटा इकट्‌ठा कर पाएंगी। साथ ही खुद को बदलते हुए नेट जीरो स्टेटस तक पहुंच सकती हैं।
एफिशिएंसी पर अपनी सोच बदलनी होगी
2023 में कंपनियों को दोबारा ये सोचना होगा कि हर स्तर और हर डिपार्टमेंट में एफिशिएंट होने का मतलब क्या है।
हमें लगातार इनोवेशन करने के कमिटमेंट को दोहराना होगा। इसी से कस्टमर्स की समस्याओं को सुलझाने, कहीं से भी बेहतर सर्विस देने और कस्टमर्स की बदलती प्राथमिकताओं के साथ बदलने में मदद मिलेगी।
डिजिटल ट्रांसफॉर्मेशन की मदद से लॉन्ग टर्म में सफलता के कई मौके तैयार होंगे।